බදුල්ල දිස්ත්‍රික්කයේ පසුගිය දිනවල පැවති අයහපත් කාලගුණික තත්ත්වයන් සමඟ ඇතිවූ නායයාම්වලින් අවතැන් වූ පවුල් 1765ක් සඳහා විකල්ප ඉඩම් ලබාදීමේ වැඩකටයුතු ආරම්භ කර ඇතැයි බදුල්ල දිස්ත්‍රික් ලේකම් රෝහණ කේ දිසානායක මහතා පැවසීය.ඇල්ල, බල්ලකැටුව, පුපුල, දෝව, ගවරවෙල, හීල්ඔය, පියරපන්දෝව, මීගහකිවුල, කැටවත්ත, බලගොල්ල, වැලිමඩ, කොටකිතුල්, ඌවපරණගම, උණපාන, අලගොල්ල, කැන්දගොල්ල, කන්දකැටිය, තලාකුඹුර, බොකන්ඔරුව, කිරිවෙහෙර, හපුතලේ, අලුත්වෙල, පංකැටිය, වෙලන්හින්න, ලුණුගල, ජනතාපුර මධ්‍යම, සොරණාතොට, කොහොවිල, කන්දේගෙදර, රිදීපාන, පුස්සැල්ලාව, කොස්ගොල්ල, කුට්ටියගොල්ල, ඉඩමේපංගුව, අඹගස්දෝව, පස්සර, මීදුම්පිටිය, නිකේබැද්ද, හාලිඇල, මොරේතොට, ඇටම්පිටිය, මහවත්තේගම, පනාකන්නිය, උඩකොහොවිල, වෑගම, මාලිගාතැන්න, ස්ප්‍රිංවැලි, උඩුවර ජගුල්ල, බොගොඩ, දීගල්ල හවුවලකුඹුර, බදුල්ල, මැදහාන, පියදිගුණ, උඩවෙල, පන්නගම, වේවැස්ස, අන්දෙනිය, තෙල්බැද්ද යන වසම්වල පිහිටි ඉඩම් මෙසේ හඳුනාගෙන ඇතැයි දිස්ත්‍රික් ලේකම්වරයා කීය.රජයට, වන සංරක්ෂණ දෙපාර්තමේන්තුව සහ වතු සමාගම්වලට අයත් ඉඩම් මේ අතර තිබෙන බවද හෙතෙම සඳහන් කළේය.විශේෂයෙන් මෙම ඉඩම ජාතික ගොඩනැගිලි පර්යේෂණ ආයතනය මගින් පරීක්ෂා කිරීමේ කටයුතු සිදුකරගෙන යන බවත්, බොහොමයක් ඉඩම් මේ වන විටත් එසේ පරීක්ෂාවට ලක්කර අවසන් බව දිස්ත්‍රික් ලේකම් රෝහණ කේ දිසානායක මහතා පැවසීය..